turjo4nis/wikipedia-bn-dump-20250701 huggingface dataset:
নীল শীহান

নীল শীহান প্রখ্যাত মার্কিন সাংবাদিক। তিনি নিউ ইয়র্ক টাইমসের সংবাদদাতা হিসেবে ভিয়েতনাম যুদ্ধ কভার করেন। পরবর্তীতে তিনি ভিয়েতনাম যুদ্ধের এক সার্বিক ইতিহাস রচনা করেন যেটি বিপুল ভাবে সমাদৃত হয়। উক্ত বই - আ ব্রাইট শাইনিং লাই - ১৯৮৯ সালে পুলিটজার পুরস্কার জয় করে।

তথ্যসূত্র

বহিঃসংযোগ
Conversation with Neil Sheehan 
Neil Sheehan Papers at the Library of Congress

"Writings of Halberstam and Sheehan" from C-SPAN's American Writers: A Journey Through History
Critical review of Sheehan and other Vietnam War historians and journalists
PHAM XUAN AN: VIETNAM’S TOP SPY Why Did U.S. Journalists Love Him?

মার্কিন পুরুষ সাংবাদিক
১৯৩৬-এ জন্ম
২০২১-এ মৃত্যু
হার্ভার্ড বিশ্ববিদ্যালয়ের প্রাক্তন শিক্ষার্থী
২০শ শতাব্দীর মার্কিন লেখক
২১শ শতাব্দীর মার্কিন অ-কল্পকাহিনী লেখক
থিওডোর কালুজা

থিওডোর ফ্রান্‌ৎস অ্যাডুয়ার্ড কালুজা (৯ নভেম্বর ১৮৮৫ – ১৯ জানুয়ারি ১৯৫৪) ছিলেন জার্মান একজন গণিতবিদ ও পদার্থবিজ্ঞানী, যিনি পঞ্চমাত্রার স্থান-কাল ক্ষেত্রসমীকরণ সংক্রান্ত কালুজা-ক্লেইন তত্ত্বের জন্য পরিচিত। তার প্রদত্ত ধারণা মতে, স্ট্রিং তত্ত্বের বহু পরে পুনরায় উদ্ভূত অতিরিক্ত মাত্রাগুলি প্রবর্তনের মাধ্যমে মৌলিক শক্তিকে একত্রিত করা যেতে পারে।

ব্যক্তিগত জীবন
কালুজা ছিলের অসাধারণ বহুমুখী প্রতিভাধারী। তিনি ১৭টি ভাষায় কথা বলা ওবং লেখায় পারদর্শী ছিলেন তিনি। তার স্বভাব ছিল বিনয়ী। নাৎসি আদর্শকে অস্বীকার করেছিলেন তিনি।

উৎস
Biography of Kaluza from the MacTutor archive

Biography of Kaluza (book with 748 pages in German by Daniela Wuensch) from the Termessos publishing house
 Daniela Wünsch, "Der Erfinder der fünften Dimension", Neue Zürcher Zeitung, January 21, 2004 (article in German).
Articles (some in English) about Kaluza by Daniela Wuensch

১৮৮৫-এ জন্ম
১৯৫৪-এ মৃত্যু
জার্মান গণিতবিদ
জার্মান পদার্থবিজ্ঞানী
তাত্ত্বিক পদার্থবিজ্ঞানী
অ্যাসিড সারভাইভার্স ফাউন্ডেশন

এসিড সারভাইভারস ফাউন্ডেশন এসিড সহিংসতার শিকার অসহায় মানুষদের চিকিৎসা, পরিচর্যা, সমাজে তাদের পুনর্ভুক্তি ও পুনর্বাসন এবং এসিড সহিংসতা নির্মূল করার লক্ষ্যে পরিচালিত একটি বাংলাদেশী সামাজিক সংগঠন।

ইতিহাস 
এ এস এফের প্রতিষ্ঠার আগে এসিড হামলায় আক্রান্তদের চিকিৎসার ও পুনর্বাসন এবং এসিড সন্ত্রাসের প্রতিরোধের জন্য কোন সমন্বিত উদ্যোগ ছিল না। ফলে বাংলাদেশে এসিড সন্ত্রাস ব্যাপক বিস্তৃতি লাভ করে। প্রথমদিকে কিছু এনজিও বিচ্ছিন্নভাবে এসিড আক্রান্ত নারীদের আইনি ও অন্যান্য সহযোগিতা প্রদান শুরু করে। কিন্তু তা ছিল অপর্যাপ্ত, নির্যাতিত নারীদের জন্য সরকারি আশ্রয়কেন্দ্রটিই ছিল আক্রান্তদের একমাত্র আশ্রয়স্থল। এ আশ্রয়গুলোর অপর্যাপ্ততার মূল কারণ মানুষের সভাবজাত সামাজিক ঝোকপ্রবনতার মধ্যেই নিহিত। একজন এসিড আক্রান্তকে যতই সুযোগসুবিধা ও চিকিৎসাসেবা প্রদান করা হোক না কেন তাকে সাধারণ সমাজে সুস্থভাবে বাচার সুযোগ না করে দিতে পারলে প্রকৃত সমস্যার সমাধান হওয়া সম্ভব নয়।

এই চিন্তাধারা থেকেই কেবলমাত্র এসিডকে উপলক্ষ করে একটি স্বাধীন ও স্বাবলম্বী ফাউন্ডেশন প্রতিষ্ঠার প্রয়োজনীয়তা অনুভূত হয়। তাছাড়া তখন ঢাকা মেডিকেল কলেজের বার্ন ইউনিট ছাড়া অন্য কোথাও
চিকিৎসার সুব্যবস্থাও ছিল না আর এসিড সহিংসতার বিরুদ্ধে জনমত গঠনের উদ্যোগ ছিল খুবই সীমিত।

এই প্রেক্ষাপটের এক পর্যায়ে ১৯৯৮ সালের সেপ্টেম্বর মাসে ইইনিসেফ প্রণীত একটি প্রতিবেদনে এসিড হামলায় আক্রান্তদের সাহায্য এবং পুনর্বার আক্রান্ত হওয়ার ঝুঁকি রোধকল্পে এ ধরনের একটি ফাউন্ডেশন গঠনের সুপারিশ করা হয় এবং পাশাপাশি এর অপরিহার্যতার প্রতিও সবার দৃষ্টি আকর্ষণ করা হয়। এরই ধারাবাহিকতায় CIDA (কানাডিয়ান ইন্টারন্যাশনাল ডেভেলপমেন্ট এজেন্সি) এবং ইউনিসেফ একসাথে কাজ করা শুরু করে। এসময় কয়েকটি বিষয় বিশেষ গুরুত্বের সাথে বিবচনায় আনতে হয় -
 এসিডদগ্ধ ও তাদের নিকট আত্মীয় স্বজনদের নিরাপদে থাকার ব্যবস্থা করা।
 আক্রান্তদের সুচিকিৎসার ব্যবস্থা করা।
 নিরাপত্তা নিশ্চিত করা।
 তাদের পুনর্বাসনে সাহায্য করা।

এ সব গুরুত্বপূর্ণ বিষয় বিবেচনায় রেখেই পরবর্তী বছরের মে মাসে এ এস এফের আত্মপ্রকাশ ঘটে। এর প্রতিষ্ঠা প্রক্রিয়ায় বাংলাদেশের অনেক আত্মনিবেদিত স্বেচ্ছাসেবক এবং ট্রাস্টিদের প্রভূত সহযোগিতা ছিল।

কার্যপদ্ধতি 
এ এস এফ মূলত পাঁচটি ইউনিটের মাধ্যমে কাজ পরিচালনা করে।
 নোটিফিকেশন ইউনিট
 মেডিক্যাল ইউনিট
 আইন সহায়তা ইউনিট
 সামাজিক পুনর্বাসন ইউনিট
 গবেষণা এডভোকেসী ও প্রতিরোধ ইউনিট

এই পাঁচটিই এসিড সন্ত্রাস প্রতিরোধের সাথে সরাসরি সম্পর্কিত। এই পাঁচটি ইউনিটের কাজে সহায়তা প্রদানের জন্য আরো দুটি ইউনিট রয়েছে।
 অর্থ ব্যবস্থাপনা ইউনিট
 প্রশাসন ও লজিস্টিকস্ সহায়তা ইউনিট এবং মানব সম্পদ উন্নয়ন ইউনিট

পরিসংখ্যান

১৯৯৯ থেকে ২০০৫ পর্যন্ত এসিড আক্রান্তের সংখ্যা

২০০৫ এবং ২০০৬ এর তুলনামূলক পরিসংখ্যান

প্রাসঙ্গিক নিবন্ধসমূহ 
 মনিরা রহমান
 নাসরীন হক
 এসিড
 এসিড সন্ত্রাস

উৎস 
১. http://acidsurvivors.org

তথ্যসূত্র

বহিঃসংযোগ 

 এ এস এফের দাপ্তরিক ওয়েবসাইট

বাংলাদেশের সামাজিক সংগঠন
বাংলাদেশের মানবাধিকার সংগঠন
মানবাধিকার সংগঠন
বাংলাদেশ ভিত্তিক চিকিৎসা ও স্বাস্থ্য সংগঠন
বাংলাদেশে মানবাধিকার
বাংলাদেশে নারী অধিকার
অ্যাসিড আক্রমণের শিকার
মার্ক নফ্‌লার

মার্ক ফ্রিওদর নফ্‌লার, (; জন্ম: আগস্ট ১২, ১৯৪৯) একজন ব্রিটিশ গীতিকার, চলচ্চিত্র স্কোর সুরকার, গিটারবাদক এবং রেকর্ড প্রযোজক। তিনি ডায়ার স্ট্রেইট্‌স রক সঙ্গীতদলের গায়ক, লিড গিটারবাদক, এবং গীতিকার হিসাবে ব্যপক পরিচিত, যা তিনি ১৯৭৭ সালে তার ভাই ডেভিড নফ্‌লারের সাথে সহ-প্রতিষ্ঠা করেন।

১৯৯৫ সালে ডায়ার স্ট্রেইট্‌স ভেঙে যাবার পর, নফ্‌লার সাতটি একক অ্যালবাম রেকর্ড ও প্রযোজানা করেন এবং তার পূর্বের শর্তানূযায়ী অনেক হিট গান প্রযোজনা করেন। পাশাপাশি তিনি আটটি চলচ্চিত্রের সঙ্গীত প্রযোজনা করেন, এর মধ্যে রয়েছে লোকাল হিরো (১৯৮৩), ক্যাল (১৯৮৪), দ্য প্রিন্সেস ব্রাইড (১৯৮৭), এবং ওয়াগ দ্য ডগ (১৯৯৭).

ডায়ার স্ট্রেইট্‌স-এর সাথে বজানোর এবং একক শিল্পী ও সুরকার হিসেবে কাজ করা ছাড়াও, নফ্‌লার অনেক বিশিষ্ট সঙ্গীতজ্ঞের সাথে রেকর্ড এবং একসাথে মঞ্চে সঞ্চালন করেছেন। এদের মধ্যে চেট এ্যটকিন্স, ক্রিস বটি, দ্য কিফটেইন্স, এরিক ক্ল্যাপটন, বব ডিলন, ব্রায়ান ফেরি, এমিলো হ্যারিস, জুলস্ হল্যান্ড, সনি লেনড্রেথ, ভ্যান মরিসন, স্টিলি ড্যান, স্টিং এবং জেমস টেলর ইত্যাদি সঙ্গীতঙ্গের সাথে কাজ করছেন। তিনি টিনা টার্নার, বব ডিলন এবং রান্ডি নিউম্যানের জন্যেও অ্যালবাম প্রযোজনা করেছেন।

নফ্‌লার একজন আঙুলশৈলী গিটারবাদক এবং রোলিং স্টোন ম্যাগাজিনের সর্বকালের সর্বশ্রেষ্ঠ ১০০ গিটারবদকে মধ্যে ২৭তম স্থান অর্জন করেন। নফ্‌লার এবং ডায়ার স্ট্রেইট্‌স-এর একত্রে এযাবৎ ১২০ মিলিয়নের বেশি অ্যালবাম বিক্রি হয়েছে। চারবারের গ্র্যামি পুরস্কার বিজয়ী নফ্‌লার এছাড়াও জিতেছেন এডিসন পুরস্কার, স্টেইজার পুরস্কার এবং আইভর নোভেলো পুরস্কার, পাশাপাশি যুক্তরাজ্য বিশ্ববিদ্যালয় থেকে সঙ্গীতের উপর তিনটি সম্মানসূচক ডক্টরেট ডিগ্রী অর্জন করেছেন।

প্রাথমিক জীবন (১৯৪৯–১৯৭৬)

ডিস্কোগ্রাফি

ডায়ার স্ট্রেইট্‌স অ্যালবাম
 ডায়ার স্ট্রেইট্‌স (১৯৭৮)
 কমিউনিকু (১৯৭৯)
 মেকিং মুভি (১৯৮০)
 লাভ ওভার গোল্ড (১৯৮২)
 আলকেমি (১৯৮৪, লাইভ)
 ব্রাদার্স ইন আর্মস (১৯৮৫)
 মানি ফর নাথিং (১৯৮৮, সংকলন)
 অন এভরি স্ট্রিট (১৯৯১)
 অন দ্য নাইট (১৯৯৩, লাইভ)
 লাইভ এ্যট দ্য বিবিসি (১৯৯৫, লাইভ)
 সুলতান্‌স অফ সুইং: দ্য ভেরি বেস্ট অফ ডায়ার স্ট্রেইট্‌স (১৯৯৮, সংকলন)
 প্রাইভেট ইনভেস্টগেশন্‌স (২০০৫, সংকলন)

তথ্যসূত্র

বহিঃসংযোগ

 
 
 

১৯৪৯-এ জন্ম
জীবিত ব্যক্তি
২০শ শতাব্দীর স্কটিশ গায়ক
স্কটিশ পুরুষ গায়ক
স্কটিশ রক গায়ক
স্কটিশ রক গিটারবাদক
স্কটিশ গীতিকার
স্কটিশ গায়ক-গীতিকার
ব্রিটিশ গাড়ি সংগ্রাহক
কান্ট্রি রক গায়ক
লিড গিটারবাদক
ডায়ার স্ট্রেইট্‌সের সদস্য
প্রতিষ্ঠাতা
গ্র্যামি পুরস্কার বিজয়ী
আইভর নোভেলো পুরস্কার বিজয়ী
ব্রিট পুরস্কার বিজয়ী
মার্কারি রেকর্ডসের শিল্পী
গ্লাসগোর সঙ্গীতশিল্পী
লিডস বিশ্ববিদ্যালয়ের প্রাক্তন শিক্ষার্থী
ওয়ার্নার মিউজিক গ্রুপের শিল্পী
ব্লুজ রক সঙ্গীতজ্ঞ
ব্রিটিশ পুরুষ গিটারবাদক
আপ্রা পুরস্কার বিজয়ী
ব্রিটিশ ইহুদি
ব্রিটিশ গায়ক-গীতিকার
আইভোর নোভেলো পুরস্কার বিজয়ী
অফিসার্স অব দি অর্ডার অব দ্য ব্রিটিশ এম্পায়ার
আগোরা

আগোরা (গ্রিক: Ἀγορά, Agorá) হল প্রাচীন গ্রিক নগর-রাজ্যের একটি খোলা "সমাবেশের স্থান"। গ্রিক ইতিহাসের প্রাথমিক দিকে (খ্রিস্টপূর্ব ১০ম শতাব্দী-8র্থ শতাব্দী), জন্ম-স্বাধীন পুরুষ ভূমির মালিক যারা সেখানকার নাগরিক, তারা জনসমাবেশে একত্রিত হতো সামরিক কর্তব্য অথবা রাজার পরিচালক বা মন্ত্রিসভার বিবৃতি শুনার জন্য। পরে, আগোরা একটি বাজারও ছিল, যেখানে ব্যবসায়ীরা তাদের পণ্যসামগ্রী বিক্রি জন্য স্তম্ভের সারিতে স্টল বা দোকান রাখতো। আগোরার রাজনৈতিক ও বাণিজ্যিক স্থান হিসেবে ব্যবহার আসে দুটি গ্রিক ক্রিয়াতে αγοράζω, agorázō, "আমি দোকান", এবং αγορεύω, agoreúō, "আমি সর্বসাধারণে কথা বলি"। অ্যাগারাফৌবিয়া শব্দটি, সমালোচনামূলক সার্বজনীন পরিস্থিতিতে ভয়, যেটি আসে আগোরা থেকে যার অর্থ একটি একত্রের স্থান।

গ্রিসের এথেন্সের প্রাচীন আগোরা সবচেয়ে সুপরিচিত। তুরস্কের ইযমির নগরীর আগোরা ওপেন এয়ার মিউজিয়াম হচ্ছে বর্তমানে সবচেয়ে সংরক্ষিত আগোরা।

তথ্যসূত্র

বহিঃসংযোগ 

 এথেন্সের আগোরা খননকাজের ওয়েবসাইট
 তুরস্কের ইযমির আগোরার ওয়েবসাইট

প্রাচীন সভ্যতা
স্থাপনা
প্রত্নতাত্ত্বিক পরিভাষা
সার্বজনিক স্থান
প্রথম ক্রুসেড

প্রথম ক্রুসেড শুরু হয় ১০৯৫ সালে। পোপ আরবান ২ দ্বৈত উদ্দেশ্যে এই ক্রুসেড শুরু করেন, ঐশ্বরিক শহর জেরুজালেমকে মুসলমানদের কাছে থেকে দখল করা এবং এ পবিত্র ভূমিতে খ্রিস্টান শাসন প্রতিষ্ঠা করা।

ইউরোপের বিভিন্ন অঞ্চল হতে মোট চারটি দল ক্রুসেডার্সদের পক্ষ থেকে গঠন করা হয়, এই দল গুলোর নেতৃত্বে ছিলেন রেয়মন্ড, গডফ্রে, হুগ, এবং বহেমন্ড। বাইজেন্টাইনদের উদ্দেশ্যে এই দল গুলো যাত্রা শুরু করে ১০৯৬ সালে।

এছাড়াও ক্রুসেডার্সদের আরো একটি দল গঠিত হয়ে ছিলো পিটারের নেতৃত্বে যাতে ছিলো নাইট এবং জনসাধারন এই দলের নামকরণ করা হয়েছিল "পিপল'স ক্রুসেড"।

মুসলিম এবং ক্রুসেডস দের প্রথম মুখ্য সংঘর্ষে তুর্কিশ বাহিনী ক্রুসেডস দের একটি বাহিনী (পিপল'স ক্রুসেড) কে পরাজিত করে।

১০৯৭ সালের "মে" মাসে ক্রুসেডারস এবং বাইজেন্টাইন বাহিনী সমুহ একত্রে "নাইসিয়া" (বর্তমানে ইজনিক,তুর্কি) এবং "সেলজুক" আক্রমণ করে।

জুন মাসের শেষের দিকে বাইজেন্টাইন এবং ক্রুসেডাররা উক্ত শহরগুলোর উপর বিজয় লাভ করে এবং পরবর্তিতে ১০৯৯ সালের জুলাই মাসের মধ্যভাগে জেরুজালেমের গভর্নর চাপের মুখে অত্মসমর্পন করেন এবং এভাবেই প্রথম ক্রুসেডে মুসলিমদের উপর বিজয় লাভ করে।

আরও পড়ুন 
 দ্বিতীয় ক্রুসেড
তৃতীয় ক্রুসেড
চতুর্থ ক্রুসেড
পঞ্চম ক্রুসেড
ষষ্ঠ ক্রুসেড
সপ্তম ক্রুসেড
অষ্টম ক্রুসেড
নবম ক্রুসেড

তথ্যসূত্র 

প্রথম ক্রুসেড
ইসলামের ইতিহাস
সাম্প্রদায়িক সংঘর্ষ
আর্মেনিয়া জড়িত যুদ্ধ
১১শ শতাব্দীর ক্রুসেড
ফ্রান্স জড়িত যুদ্ধ
বাইজেন্টাইন সাম্রাজ্যের যুদ্ধ
১০৯০-এর দশকে ইউরোপ
জনগণের ক্রুসেড

জনগণের ক্রুসেড প্রথম ক্রুসেডের একটি অংশ যা ১০৯৬ সালের এপ্রিল থেকে অক্টোবর পর্যন্ত প্রায় ৬ মাস অব্যাহত ছিল। এ ক্রুসেড জনপ্রিয় ক্রুসেড, চাষীদের ক্রুসেড অথবা ভিখারীদের ক্রুসেড নামেও পরিচিত। পিটার দ্য হারমিট ওয়াল্টার সান্স অ্যাভোয়ার সেনাদের নিয়ে এই ক্রুসেডের নেতৃত্ব দেন। উত্তর পশ্চিম আনাতোলিয়ার সিভেটটে কিলিজ আর্সালানের সেলজুক সেনাবাহিনী তাদের পরাজিত করে।

তথ্যসূত্র

১০৯৬-এ সংঘর্ষ
১১শ শতাব্দীর ক্রুসেড
প্রথম ক্রুসেড
মধ্যযুগের যুদ্ধবিগ্রহ
জার্মান ক্রুসেড, ১০৯৬

১০৯৬ সালের জার্মান ক্রুসেড প্রথম ক্রুসেডের অংশ যাতে ফ্রান্স ও জার্মান চাষী মুজাহিদগণ ইহুদী সম্প্রদায়ের উপর হামলা করে। যদিও ইহুদী বিরোধীরা ইউরোপে কয়েক শতক যাবৎ ছিল, কিন্তু এটিই প্রথম সংঘবদ্ধ নির্যাতনের ঘটনা। তবে পোপ আরবান ২ যখন প্রথম ক্রুসেড ঘোষণা করেন তখন তাতে ইহুদী সম্প্রদায়ের কথা উল্লেখ্য ছিল না পরে ইহুদীদের উপর এই নির্যাতনের নিন্দা করা হয়। ইহুদী সম্প্রদায়ের এই হামলা মুজাহিদগণের বিপথগামীতার কারণ হিসেবে মনে করা হয়। কোন কোন ক্ষেত্রে কর্তৃপক্ষ এবং ধর্মীয় নেতারা এই ইহুদী বিষয়টিকে লুকানো চেষ্টা করেছিলেন।

ক্রুসেড
প্রথম ক্রুসেড
১১০১-এর ক্রুসেড

১১০০ এবং ১১০১ সালে সংঘটিত তিনটি আলাদা আন্দোলনের মধ্যে ১১০১-এর ক্রুসেড কম গুরুত্বপূর্ণ একটি ক্রুসেড। এটি প্রথম ক্রুসেডের সফল পরিণাম। এটিকে ভীরুদের ক্রুসেড নামেও ডাকা হয় কারণ প্রথম ক্রুসেডে ভয়ে পিছিয়ে যাওয়া বেশ কিছু মুজাহিদ অংশগ্রহণ করেছিল।

নব্য প্রতিষ্ঠিত জেরুসালেম রাজ্য থেকে অধিকতর জনবল জোগাড় করার ডাক আসা এবং দ্বিতীয় পোপ আরবানের উত্তরসূরি দ্বিতীয় পোপ পাশাল নতুন করে আক্রমণের জন্য তাড়া দেয়। পাশাল মূলত যারা ক্রুসেডের অঙ্গীকার নিয়েছিল কিন্তু যায়নি এবং যারা অগ্রসরমান হওয়া থেকে ফিরে এসেছিল তাদের তাড়া দেন। কিছু লোককে ইতোমধ্যে গৃহে থাকার জন্য অবজ্ঞা করা হচ্ছিল এবং যুদ্ধক্ষেত্রে ফিরে যাওয়ার জন্য ব্যাপক চাপ দেওয়া হচ্ছিল। ১৯০৮ সালে আন্তিওখ অবরোধ থেকে পালিয়ে আসা ব্লোয়ার কাউন্ট স্টিভেনের স্ত্রী আডেলা তার স্বামীকে নিয়ে এতটাই লজ্জিত ছিল যে তাকে বাড়িতে থাকতে দিচ্ছিল না।

তথ্যসূত্র

আরও পড়ুন
মৌলিক উৎস
এক্সের আলবের, Historia Hierosolymitana

গৌণ উৎস

ক্রুসেড
১১০১-এর ক্রুসেড
১১০১-এর সংঘর্ষ
এশিয়ায় ১১০১
জেরুসালের রাজ্যে ১১০০-এর দশক
বাইজেন্টাইন সাম্রাজ্যে ১১০০-এর দশক
সেলজুক সাম্রাজ্যে ১২শ শতাব্দী
১২শ শতাব্দীর ক্রুসেড
তৃতীয় ক্রুসেড

তৃতীয় ক্রুসেড (১১৮৯ - ১১৯২), রাজাদের ক্রুসেডও  বলা হয়, যা ছিল ইউরোপীয় নেতাদের পুনরায় পবিত্র ভূমিকে সালাদিনের কাছ থেকে দখল করার একটা চেষ্টা। অভিযানটি সফল হয় এবং আক্রে ও জাফার মত গুরুত্বপূর্ণ শহর দখল করা হয়। কিন্তু ক্রুসেডের মূল লক্ষ্য জেরুসালেম দখল করতে পারেনি। এবং তাদের শোচনীয় ভাবে পরাজগ বরণ করতে হয়। 

দ্বিতীয় ক্রুসেডের পর জেঙ্গিদ রাজবংশ একত্রিত সিরিয়ার নিয়ন্ত্রণ লাভ করে এবং মিশরের ফাতিমী শাসকদের সাথে দ্বন্দ্বে জড়ায়। মিশরীয় ও সিরীয় সেনাবাহিনী পরিশেষে সালাদিনের অধীনে একত্রিত হয়। সালাদিন ১১৮৭ সালে খ্রিস্টান রাষ্ট্রসমূহের দখলদারিত্ব কমাতে এবং জেরুসালেম পুনরুদ্ধার করতে তাদেরকে নির্দেশ প্রদান করে। ইসলামী শাসনকে নির্মুল করতে ইংল্যান্ডের রাজা দ্বিতীয় হেনরি ও ফ্রান্সের রাজা দ্বিতীয় ফিলিপ তাদের মধ্যকার দ্বন্দ্বের পরিসমাপ্তি ঘটিয়ে নতুন ক্রুসেডে যোগদান করে। ১১৮৯ সালে হেনরির মৃত্যুর পর ইংরেজরা তার উত্তরাধিকার রাজা প্রথম রিচার্ডের অধীনে যুদ্ধ করে। বর্ষীয়ান জার্মান সম্রাট ফ্রেডেরিক বারবারোসাও যুদ্ধে শরিক হতে বৃহৎ সেনাবাহিনী নিয়ে আনাতোলিয়া হয়ে যাত্রা শুরু করেন। কিন্তু সালাউদ্দিনের অত্যন্ত প্রখর সমরনীতির কারণে পবিত্র ভূমিতে পৌঁছার পূর্বেই ১১৯০ সালের ১০ জুন এশিয়া মাইনরের কাছে একটি নদীতে তার সলিল সমাধি হয়। তার মৃত্যুর পর জার্মান ক্রুসেডাররা আশা হারিয়ে ফেলে এবং বেশিরভাগ সৈন্যদল দেশে ফিরে যান।

আরও পড়ুন 
 ক্রুসেড
 চতুর্থ ক্রুসেড
 পঞ্চম ক্রুসেড
 ষষ্ঠ ক্রুসেড
 সপ্তম ক্রুসেড
 অষ্টম ক্রুসেড
 নবম ক্রুসেড

তথ্যসূত্র 

তৃতীয় ক্রুসেড
সাম্প্রদায়িক সংঘর্ষ
ইসলামের ইতিহাস
১২শ শতাব্দীর ক্রুসেড
বাইজেন্টাইন সাম্রাজ্যের যুদ্ধ
ফ্রান্স জড়িত যুদ্ধ
চতুর্থ ক্রুসেড

চতুর্থ ক্রুসেড (১২০১ - ১২০৪) মূলত সাজানো হয়েছিল মিশরে হামলা চালিয়ে জেরুজালেম দখলের উদ্দেশ্যে। পরিবর্তে এপ্রিল ১২০৪ সালে ক্রুসেডাররা গ্রিক অর্থডক্স শহর কনস্টান্টিনোপলে হানা দেয় এবং দখল করে, যা ছিল বাইজেন্টাইন সাম্রাজ্যের রাজধানী। এটিকে ইতিহাসের সবচেয়ে লাভজনক ও অমার্জিত লুণ্ঠন বলে মনে করা করা হয়।

আরও পড়ুন 
 পঞ্চম ক্রুসেড
 ষষ্ঠ ক্রুসেড
 সপ্তম ক্রুসেড
 অষ্টম ক্রুসেড
 নবম ক্রুসেড

তথ্যসূত্র 

চতুর্থ ক্রুসেড
সাম্প্রদায়িক সংঘর্ষ
১৩শ শতাব্দীর ক্রুসেড
কনস্টান্টিনোপল
এশিয়ার রাজ্য এবং জনগণ জড়িত উত্তরাধিকার যুদ্ধ
শিশুদের ক্রুসেড

শিশুদের ক্রুসেড বলতে ১২১২ সালে ঘটে যাওয়া কয়েকটি বাস্তব এবং কাল্পনিক ঘটনার সংমিশ্রনকে বোঝান হয় । এই ঘটনাগুলির মধ্যে রয়েছে জনৈক ফরাসী বা জার্মান বালকের দিব্যদৃষ্টি প্রাপ্তি, তৎকালীন 'পবিত্র ভূমি' তে বসবাসরত মুসলমানদেরকে শান্তিপূর্ণ ভাবে খ্রীষ্ঠধর্মে দীক্ষা দেয়া, একদল শিশু কিশোরের পদযাত্রা করে ইতালি গমন এবং পরবর্তীতে দাস হিসেবে সেই শিশুদেরকে বিক্রি অন্যতম।

ক্রুসেড
মধ্যযুগীয় কিংবদন্তি
খ্রিস্টধর্ম ও শিশু
পঞ্চম ক্রুসেড

পঞ্চম ক্রুসেড (১২১৭–১২২১) ছিল ইউরোপের খ্রিস্টানদের জেরুসালেম ও পবিত্র ভূমি পুনর্দখলের একটি প্রচেষ্টা, যাতে প্রথমে মিশরের শক্তিশালী আইয়ুবিদ রাজ্যকে পরাজিত করার চেষ্টা করা হয়।

পঞ্চম ক্রুসেড
ইসলামের ইতিহাস
সাম্প্রদায়িক সংঘর্ষ
১৩শ শতাব্দীর ক্রুসেড
১২১০-এর দশক
১২২০-এর দশক
ষষ্ঠ ক্রুসেড

ষষ্ঠ ক্রুসেড ১২২৮ সালে জেরুসালেম পুনরায় অধিকারের উদ্দেশ্যে শুরু হয়। পঞ্চম ক্রুসেডের ব্যর্থতার মাত্র ৭ বছর পরে এটি শুরু হয়েছিল। এই ক্রুসেড শেষে জেরুসালেম খ্রিস্টান শক্তির অধীনে আসে।

ষষ্ঠ ক্রুসেড
ইসলামের ইতিহাস
সাম্প্রদায়িক সংঘর্ষ
১৩শ শতাব্দীর ক্রুসেড
সপ্তম ক্রুসেড

সপ্তম ক্রুসেড হলো ফ্রান্সের সম্রাট নবম লুইয়ের পরিচালিত একটি ক্রুসেড বা ধর্ম যুদ্ধ, যা ১২৪৮ হতে ১২৫৪ পর্যন্ত সংঘটিত হয়। যুদ্ধে রাজা নবম লুই পরাজিত ও বন্দী হন। আইয়ুবীয় রাজবংশের শাসক মুয়াযযাম তুরানশাহের নেতৃত্বে মিশরীয় বাহিনী রাজা নবম লুইকে বন্দী করে। যুদ্ধ শেষে লুইয়ের মুক্তির জন্য ৫০,০০০ স্বর্ণমূদ্রা (ফ্রান্সের তখনকার বাৎসরিক আয়ের সমান অর্থ) মুক্তিপণ হিসাবে দেয়া হয়। এই ক্রুসেডে মিশরীয় বাহিনীকে বাহরি, মামলুক, বাইবার্স, কুতুয, আইবাক ও কুলওয়ান গোষ্ঠী সহায়তা করে।

তথ্যসূত্র 

সপ্তম ক্রুসেড
ইসলামের ইতিহাস
সাম্প্রদায়িক সংঘর্ষ
১৩শ শতাব্দীর ক্রুসেড
১২৪০-এর দশক
১২৫০-এর দশক
মেষপালকদের ক্রুসেড

মেষপালকদের ক্রুসেড বলতে দুইটি বিচ্ছিন্ন ঘটনাকে বোঝায়। একটি ঘটেছিল সপ্তম ক্রুসেডের সময়, ১২৫১ সালে। অপরটি ঘটেছিল ১৩২০ সালে। সপ্তম ক্রুসেডে ফ্রান্সের রাজা লুই পরাজিত হন এবং তাকে কায়রোতে বন্দী রাখা হয়। ১২৫১ সালে লুইকে রক্ষার ব্যাপারে উত্তর ফ্রান্সের প্রায় ৬০ হাজার তরুণ কৃষক স্বপ্নে কুমারী মেরির নির্দেশপ্রাপ্ত এক হাঙ্গেরীয় নেতার নেতৃত্বে প্যারিসে যায় এবং সেখান থেকে ফ্রান্সের বিভিন্ন জায়গায় ছড়িয়ে পড়ে ও সংঘর্ষ শুরু করে। এদেরকে পরবর্তীতে দমন করা হয়।

১৩২০ সালে উত্তর ফ্রান্সের নরমঁদিতে এক মেষপালক কিশোর স্বপ্নে দেখে তাকে স্পেনের মুর তথা মুসলমানদের বিরুদ্ধে লড়াই করতে হবে। তাকে ঘিরে একটি আন্দোলন গড়ে ওঠে এবং তারা প্যারিসে যায়। কিন্তু সেখানে পাত্তা না পেয়ে তারা দক্ষিণে স্পেনের দিকে অগ্রসর হতে থাকে এবং পথিমধ্যে বিভিন্ন প্রাসাদে লুটতরাজ চালায় ও ইহুদীদের হত্যা করে। পরে স্পেনে প্রবেশ করে সেখানেও ইহুদীদের হত্যা করতে থাকে। পরে স্পেনের রাজপুত্র আলফোন্সো এদের নিয়ন্ত্রণে আনেন।

ক্রুসেড
নবম ক্রুসেড

নবম ক্রুসেড বা লর্ড অ্যাডওয়ার্ডের ক্রুসেড কে অনেক সময় অষ্টম ক্রুসেডের সাথে একত্রে বর্ণনা করা হয়। এটিকে পবিত্র ভূমি দখলের উদ্দেশ্যে মধ্যযুগে সংঘটিত শেষ ক্রুসেড হিসেবে গণ্য করা হয়। এটি ১২৭১-১২৭২ সালে সংঘটিত হয়েছিল।

ফ্রান্সের ৯ম লুই ৮ম ক্রুসেডের সময় তিউনিস দখলে ব্যর্থ হলে ইংল্যান্ডের রাজা ১ম এডওয়ার্ড ইসরায়েলের আকো বন্দরের দিকে যাত্রা করেন। কিন্তু ততদিনে ইউরোপের ক্রুসেডের জোয়ার ছিলে শেষের দিকে। আর মিশরের মামলুক রাজবংশও ছিল বেশ শক্তিশালী। ফলে এডওয়ার্ডের এই ক্রুসেড ব্যর্থ হয়। এই ব্যর্থতার পরপরই ভূমধ্যসাগরের উপকূলে ক্রুসেডারদের বাকী ঘাঁটীগুলিরও একে একে পতন ঘটে।

তথ্যসূত্র 

ক্রুসেড
ইসলামের ইতিহাস
১৩শ শতাব্দীর ক্রুসেড
আলেকজান্দ্রীয় ক্রুসেড

আলেক্সান্দ্রীয় ক্রুসেড একটি ক্ষণস্থায়ী ধর্মযুদ্ধ, যা ১৩৬৫ সালের অক্টোবর মাসে সংঘটিত হয়। সাইপ্রাসের ১ম পিটার এই ক্রুসেডটি মিশরের আলেক্সান্দ্রিয়া শহরের বিপক্ষে পরিচালনা করেন। ধর্মীয় কারণের বদলে অর্থনৈতিক ফায়দার জন্যেই এই ক্রুসেডটি পরিচালিত হয়।

তথ্যসূত্র 

ক্রুসেড
কায়রোর মামলুক সালতানাত জড়িত যুদ্ধ
১৩৬৫
নিকোপোলিসের যুদ্ধ

নিকোপোলিসের যুদ্ধ (ইংরেজি ভাষায় Battle of Nicopolis; বুলগেরীয় ভাষায় Битка при Никопол; তুর্কি ভাষায় Niğbolu Savaşı; হাঙ্গেরীয় ভাষায় Nikápolyi Csata; রুমানীয় ভাষায় Bătălia de la Nicopole) ১৩৯৬ সালের ২৫শে সেপ্টেম্বর দানিউব নদীর উপর অবস্থিত বুলগেরীয় শহর নিকোপোলিসে সংঘটিত হয়। এর এক পক্ষে ছিল উসমানীয় সাম্রাজ্য, এবং অন্য পক্ষে ছিল হাঙ্গেরি, সুইজারল্যান্ড, ফ্রান্স, ইংল্যান্ড, জার্মানি, এবং অন্যান্য ইউরোপের এলাকা থেকে আগত সম্মিলিত ৩ লাখেরও বেশি খ্রিস্টান সেনার দল। এটি ছিল মধ্যযুগের সর্বশেষ বড় আকারের ক্রুসেড।

এই যুদ্ধ সংঘটিত হয় চতুর্দশ শতাব্দীর একেবারে শেষের দিকে। হাঙ্গেরির সিংহাসনে সিগিসমুন্ড বসলে তিনি তৎকালীন তুরস্কের উসমানীয় বা অটোমান সুলতান বায়েজিদের অধীনে থাকা বুলগেরিয়া আক্রমণ করে দানিয়ুব নদীর অববাহিকায় অবস্থিত নিকোপোলিস নামক শহর দখল করে নেন। এই সংবাদে সুলতান বায়েজিদ একটি শক্তিশালী ওসমানীয় বাহিনী তার বিরুদ্ধে পাঠালে সিগিসমুন্ড তাদের শক্তি বুঝে যুদ্ধ এড়িয়ে গিয়ে তখনকার মতো পশ্চাদপসরণ করেন। এরপর ওসমানীয় বাহিনীর বিরুদ্ধে তিনি অপরাপর ইউরোপীয় রাজাদের কাছে সাহায্য চাইলে পোপ নবম বেনিফেস এগিয়ে আসেন। তার ডাকে সাড়া দেয় ফ্রান্স, ইংল্যান্ড, লোম্বার্ডি, স্যাভয়, ব্যাভারিয়া, জার্মানি, হাঙ্গেরি, ওয়ালশিয়া, বোহেমিয়া এবং অস্ট্রিয়া। তারা সম্মিলিত ভাবে উসমানীয়দের বিরুদ্ধে নিকোপোলিসে সমবেত হয়।
ধর্ম যোদ্ধারা কোন প্রকার পূর্ব পরিকল্পনা ছাড়াই উসমানীয়দের আক্রমণ করে। মাত্র তিন ঘণ্টার যুদ্ধে সম্মিলিত বাহিনী বায়েজিদের কাছে পরাজিত হয়। সিগিসমুন্ড দানিয়ুব নদী পাড়ি দিয়ে হাঙ্গেরিতে চলে আসেন।
এছাড়াও এই যুদ্ধে বিভিন্ন দেশের খ্রিস্টান  ৬০ জন শাহজাদা বন্দি হয়ে ও সুলতান তাদেরকে পরে মুক্ত করে দেন যাতে পরবর্তীতে আবার প্রস্তুতি নিয়ে যুদ্ধ করতে।
এটি ছিল মুসলমানদের বিরুদ্ধে ইউরোপীয় খ্রিস্টানদের সম্মিলিত সর্বশেষ ক্রুসেড।

তথ্যসূত্র 

ক্রুসেড
ক্রুসেডের লড়াই
উসমানীয় সাম্রাজ্য সম্পর্কিত যুদ্ধ
ওয়ার্ল্ড ওয়াইড ওয়েবের ইতিহাস

ব্রিটিশ পদার্থবিজ্ঞানী ও কম্পিউটার বিজ্ঞানী টিমথি বার্নার্স-লি সুইজারল্যান্ডের জেনেভার সার্ন সংস্থার একটি প্রকল্প হিসেবে ওয়ার্ল্ড ওয়াইড ওয়েব উদ্ভাবন করেন। তিনি বেশ কিছু বিদ্যমান ধারণাকে একটিমাত্র ব্যবস্থাতে সংযুক্ত করেন, যাতে পদার্থবিজ্ঞানীরা ইন্টারনেটে আরও সহজে তথ্য ব্যবহার করতে পারেন। বার্নার্সের সবচেয়ে গুরুত্বপূর্ণ অবদান হল তিনি পূর্বতন গোফার সেবায় ব্যবহৃত হাইপারলিংকের ধারণার সাথে মাল্টিমিডিয়া প্রযুক্তির (অর্থাৎ ছবি অন্তর্ভুক্ত করার ক্ষমতা) সমন্বয় ঘটান। বার্নার্স-লি ১৯৮০-র দশকের শুরুর দিকেই হাইপারটেক্সট নিয়ে গবেষণা শুরু করেন। ওয়েবের একটি শুরুর দিকের প্রোটোটাইপ রূপ ১৯৮৯ সাল থেকে সার্নে ব্যবহৃত হতে শুরু করে। বার্নার্সের এই উদ্ভাবন দ্রুত বিশ্বের বিভিন্ন বিশ্ববিদ্যালয়ে ছড়িয়ে পড়ে।

ইউনিভার্সিটি অভ ইলিনয় অ্যাট আর্বানা-শ্যাম্পেইনের অধীন ন্যাশনাল সেন্টার ফর সুপারকম্পিউটিং অ্যাপ্লিকেশন্‌সের কিছু দল ওয়েব প্রযুক্তির উন্নয়ন সাধন করে। তারা ১৯৯৩ সালে ওয়েবের জন্য প্রথন ব্রাউজার সফটওয়্যার নির্মাণ করে, যার নাম ছিল মোজাইক। এর বছর খানেকের মধ্যেই কম্পিউটার প্রোগ্রামার মার্ক অ্যান্ডারসেন নেটস্কেপ কমিউনিকেশন্‌স কর্পোরেশন নামের একটি বাণিজ্যিক কোম্পানি শুরু করেন, যার উদ্দেশ্য ছিল ওয়েব প্রযুক্তি নির্মাণ করা ও এগুলি বিক্রি করা।

কম্পিউটিং-এর ইতিহাস
ওয়ার্ল্ড ওয়াইড ওয়েব
ইন্টারনেটের ইতিহাস
উইন্ডোজ ২.০

উইন্ডোজ ২.০ (Windows 2.0) মাইক্রোসফট উইন্ডোজ গ্রাফিকাল ইউজার ইন্টারফেস-ভহিত্তিক অপারেটিং পরিবেশের একটি সংস্করণ। এটি উইন্ডোজ ১.০-এর পরবর্তী সংস্করণ। এটি ৯ ডিসেম্বর ১৯৮৭ সালে অবমুক্ত করা হয়।

নতুন ফিচার 
উইন্ডোজ ২.০-তে অ্যাপলিকেশন উইন্ডোগুলিকে একটির উপর আরেকটি রাখার ব্যবস্থা বাস্তবায়ন করা হয়। উইন্ডোজ ২.০-তে নতুন উন্নততর কিবোর্ড শর্টকাটের ব্যবস্থা ছিল এবং এটিতেই "ম্যাক্সিমাইজ" ও "মিনিমাইজ" পরিভাষাগুলি প্রথম ব্যবহার করা হয়। এর আগে এগুলি উইন্ডোজ ১.০-তে যথাক্রমে "আইকনাইজ" ও "জুম" নামে পরিচিত ছিল।

তথ্যসূত্র 

মাইক্রোসফট উইন্ডোজ
মাইক্রোসফটের ইতিহাস
সফটওয়্যারের ইতিহাস
১৯৮৭-এ প্রবর্তিত পণ্য
উইন্ডোজ ৩.০

মাইক্রোসফট উইন্ডোজ ৩.০ মাইক্রোসফট কর্পোরেশন এর দ্বারা উদ্ভাবিত একটি কম্পিউটার অপারেটিং সিস্টেমের একটি সংস্করণ। এটি ২২ মে ১৯৯০ সালে অবমুক্ত করা হয়। এটি অবশ্য একক ভাবে কাজ করতো না, বরং এমএস-ডস এর গ্রাফিকাল ইন্টারফেইস হিসেবে এটি ব্যবহৃত হতো।

বৈশিষ্ট্য 

উইন্ডোজ ২.১ এর উন্নততর সংস্করণ হিসাবে উইন্ডোজ ৩.০ তৈরি করা হয়। এতে গ্রাফিকাল ইন্টারফেইসটি ঢেলে সাজানো হয়, আর মেমরি ম্যানেজমেন্টের কৌশলগুলোর উৎকর্ষ সাধন করা হয়। এটি ইন্টেল এর ৮০২৮৬ ও ৮০৩৮৬ প্রসেসরের মেমরি ম্যানেজমেন্ট সুবিধাগুলো কাজে লাগায়। ডসের জন্য লেখা টেক্সট মোডের প্রোগ্রামগুলো উইন্ডোর মধ্যে করে চালানো যেতো। এটি এক সাথে একাধিক প্রোগ্রাম চালাতে সক্ষম ছিলো।

ডস এর ফাইল ম্যানেজারের বদলে উইন্ডোজ ৩ তে আইকন-ভিত্তিক প্রোগ্রাম ম্যানেজার এবং তালিকাভিত্তিক ফাইল ম্যানেজার ব্যবহার করা হয়েছিলো। ফলে প্রোগ্রাম চালানো ও ফাইল খোঁজা সহজ হয়। ম্যাক ও এস এর অণুকরণে উইন্ডোজে যোগ করা হয় কন্ট্রোল প্যানেল, যার দ্বারা সিস্টেমের বিভিন্ন কাজ করা চলতো।

উইন্ডোজ ৩ এর সাথে দেয়া হয়েছিলো বিভিন্ন রকমের অ্যাপ্লিকেশন। যেমন, লেখালেখির জন্য নোটপ্যাড, ওয়ার্ড প্রসেসিং এর জন্য রাইট, ম্যাক্রো রেকর্ডিং এর সফটওয়ার, আঁকাআকির জন্য পেইন্ট, এবং হিসাব করার জন্য একটি ক্যালকুলেটর। এছাড়া রিভার্সি খেলাটির সাথে এখানে যোগ করা হয় সলিটেয়ার খেলাটি।

তথ্যসূত্র

আরও দেখুন 

অপারেটিং সিস্টেম
মাইক্রোসফট উইন্ডোজ
মাইক্রোসফটের ইতিহাস
১৯৯০-এর সফটওয়্যার
সফটওয়্যারের ইতিহাস
১৯৯০-এ প্রবর্তিত পণ্য
উইন্ডোজ ৯৫

উইন্ডোজ ৯৫ একটি গ্রাফিক্যাল ইউজার ইন্টারফেস সংবলিত অপারেটিং সিস্টেম। ১৯৯৫ সালের ২৪ আগস্ট এটি মুক্তি পায়। মাইক্রোসফটের আগের অপারেটিং সিস্টেম থেকে ইউন্ডোজ ৯৫ অনেক ব্যতিক্রমী ছিল এবং মুক্তির পর এটি বেশ জনপ্রিয়তা লাভ করে। অপারেটিং সিস্টেমটি নির্মাণের সময় এর নাম দেয়া হয়েছিল উইন্ডোজ ৪.০ বা "শিকাগো"।

উইন্ডোজ ৯৫ মূলত মাইক্রোসফটের আগের এমএস-ডস এবং উইন্ডোজকে একীভূত করা হয় এবং ডসের উন্নত সংস্করণ নির্মাণ করা হয় যার নাম রাখা হয়েছিল এমএস ডস ৭.০। জনপ্রিয় উইন্ডোজ ৩.১x থেকে এই সিস্টেমের অগ্রগতি ছিল চোখে পরার মত। সবচেয়ে চোখে পরার মত বিষয় হল এর গ্রাফিক্যাল ইউজার ইন্টারফেস যার মূল কাঠামো এখনো ভিস্তায় ব্যবহৃত হচ্ছে। এতেই প্রথম ফাইলের নাম ২৫৫ অক্ষরে রাখার সুবিধা দেয়া হয়। এর পূর্বসূরী উইন্ডোজ ৩.১ কে আলাদাভাবে কিনে ডসের মাধ্যমে ব্যবহার করতে হত। কিন্তু উইন্ডোজ ৯৫ থেকে অপারেটিং সিস্টেমের সাথেই ডস প্রদান করা শুরু হয়।

তথ্যসূত্র 

অপারেটিং সিস্টেম
মাইক্রোসফট উইন্ডোজ
১৯৯৫-এর সফটওয়্যার
১৯৯৫-এ প্রবর্তিত পণ্য
উইন্ডোজ এক্সপি

উইন্ডোজ এক্সপি (Windows XP) মাইক্রোসফট কর্পোরেশনের তৈরি করা একটি অপারেটিং সিস্টেম। জনপ্রিয় অপারেটিং সিস্টেমের মধ্যে মাইক্রোসফটের উইন্ডোজ এক্সপি সবচেয়ে এগিয়ে। লিনাক্সের মত উইন্ডোজ কিন্তু উন্মুক্ত নয় তার পরেও সহজ এবং জনপ্রিয় এই অপারেটিং সিস্টেমটি। জনপ্রিয় অপারেটিং সিস্টেম মাইক্রোসফটের উইন্ডোজ সাধারণত সিডি/ডিভিডি থেকে ইনস্টল করা হয়। তবে সিডি/ডিভিডি রম না থাকলে ইনস্টল করার ক্ষেত্রে ইউএসবি ডিভাইস (ফ্লাশ ডিক্স, মেমোরী কার্ড ইত্যাদি) ব্যবহার করা যায়। বাংলাদেশে এখনো প্রায় ৯০% কম্পিউটার ব্যবহারকারীগণ অপারেটিং সিষ্টেম হিসেবে উইন্ডোজ এক্সপি ব্যবহার করেন এবং ব্যবহার করতে পছন্দ করেন। যদিও বাজারে তার চেয়ে অনেক বেশি ফিচার সম্পন্ন অপারেটিং সিষ্টেম রয়েছে (যেমন- ভিস্তা, সেভেন, উবুন্টু, ডেবিয়ান, ম্যানড্রেক, ম্যাক)। এর মূল কারণ, এক্সপি খুব ব্যবহার বান্ধব। উইন্ডোজ এক্সপির পরে উইন্ডোজ ভিস্তা এবং উইন্ডোজ ৭ বাজারে এসেছে। কিন্তু উইন্ডোজ এক্সপি ব্যবহারকারী খুব একটা কমে যায়নি। এমনকি উইন্ডোজের পরবর্তী সংস্করণ গুলোও এর মত জনপ্রিয়তা পায়নি (উইন্ডোজ ৭ ব্যতীত)।

তথ্যসূত্র 

মাইক্রোসফট উইন্ডোজ
২০০১-এর সফটওয়্যার
অপারেটিং সিস্টেম
উইন্ডোজ এনটি